alexandrainst/scandi-wiki huggingface dataset:
Tara (Irland)

Tara-åsen (engelsk: Hill of Tara, irsk gælisk Teamhair na Rí, «Kongenes ås»), ligger nær elven Boyne, og er en lang, lav kalksteinsrygg som går mellom Navan og Dunshaughlin i grevskapet Meath i provinsen Leinster i Irland. Tara inneholder en rekke gamle minnesmerker, og skal ha vært sete for Irlands overkonger, Árd Rí Éireann. 

Tara har vært åsted for to større slag. I slaget ved Tara i 980 beseiret den irske overkongen Máel Sechnaill en norrøn hær ledet av Olav Kvåran, konge i Dublin. I slaget ved Tara i 26. mai 1798 beseiret britiske styrker en irsk opprørshær.

Fornminner

På toppen av høyden er det tufter etter et forsvarsanlegg fra jernalderen. Det er ovalt i formen, og måler 318 meter nord-sør og 264 meter øst-vest. Det er kjent som Ráith na Rig (Kongenes Fort). De mest fremtredende tuftene innenfor anlegget er to sammenlenkede ringfort, det østlige kjent som Teach Chormaic (Cormacs hus) og det vestlige kjent som Forradh (det kongelige sete). I midten av Forradh er den en steinstøtte som man tror er den såkalte skjebnesteinen, Lia Fáil, hvor kongene av Tara ble kronet

Nord for ringfortene er den en liten ganggrav fra yngre steinalder, kjent som Dumha na nGiall (engelsk the Mound of the Hostages). Denne skal stamme fra en gang rundt 2000 f.kr.

Det er også tufter av andre anlegg i området, og flere steinstøtter.

Eksterne lenker 
 Tara i Megalithic Ireland. Mange bilder.

Irlands historie
Meath
Arkeologiske steder i Irland
Olav Nordrå

Olav Nordrå (født 25. desember 1919 i Hammerfest, død 28. april 1994) var en norsk forfatter bosatt i Oslo.

Nordrå debuterte litterært med novellesamlingen Veien til Seida i 1951 og utga etter hvert verker innen flere sjangre. Han ble belønnet med Riksmålsprisen og Gyldendals legat.

Bibliografi 
 Veien til Seida – novellesamling (1951)
 Til våren er det håp – hørespill (1952)
 Og piken gikk på myke sko – roman (1953)
 Herr Petters trompet – roman (1964)
 Jeg hilser jorden – roman (1965)
 Guds ulver – roman (1967)
 Simla – roman (1969)
 Rød høst – dokumentarroman (1970)
 Ekko av en fløyte (1975)
 Imla – roman (1976)
 Beatrice og andre noveller –  novellesamling (1978)
 Fragment av et glemt døgn – roman (1984)
 Raderinger – dikt (1986)
 Tilflukten – roman (1987)

Priser og utmerkelser 
 Riksmålsprisen (1969)
 Gyldendals legat (1978)

Eksterne lenker 
 

Norske romanforfattere
Norske lyrikere
Norske novellister
Vinnere av Gyldendals legat
Personer fra Hammerfest kommune
Kjærra Fossepark

Kjærra Fossepark ligger ved Kjærrafossene i Larvik kommune i Lågendalen i Vestfold fylke. Kjærrafossene, som er en del av Numedalslågen, er et tradisjonsrikt sted for laksefiske, noe som kan dokumenteres helt tilbake til middelalderen. Her brukte man ulike fiskeredskaper som teiner, mæl og gip tilpasset ulike fiskeplasser i elva. 

Lakseteinene monteres mellom store steinfylte tømmerkar som er bygd ute i elva. Det tradisjonelle fisket stoppet i 1950-åra, men er tatt opp igjen i 1980-åra. Fisken som fanges auksjoneres bort til oppmøtte tilskuere. Stiftelsen Kjærra Laxefiske er organisasjonen som står bak, og hensikten er å utvikle et unikt vassdragsmiljø for allmennheten. 

Det er også bygd ei gangbru over elva, og Kjærrabrua er tidligere Lardal kommunes tusenårssted. Prosjektet ble påbegynt høsten 2000 og brua ble åpnet 5. juli 2001.

Sommerkonserten i Kjærra

Den første konserten ble avholdt i 1999. Arrangører er Styrvoll Ungdomslag, Styrvoll Skytterlag og Lardal Musikkorps.

Henning Røsholt
Henning Røsholt (født 1964), bosatt på Steinsholt i Lardal, var med på å starte konsertserien innen flere organisasjoner ble involvert, og var styreleder for Sommerkonserten i Kjærra i perioden 1998–2008. Røsholt avgikk som leder etter konserten i 2008. Han representerte Styrvoll Ungdomslag i konsertens styre.

Eksterne lenker
 Om det historiske Kjærrafisket på nettsidene til Kulturarv i Vestfold fylkeskommune

Lardal
Sportsfiske i Norge
Kultur i Larvik
Union (SQL)

UNION er en sett-operator. UNION kombinerer resultatet av to eller flere SELECT-uttrykk inn i ett resultatsett og eliminerer duplikate rader fra resultatsettet. Resultatet av de SELECT-uttrykkene må returnere samme antall felt og datatyper

UNION ALL har samme virkning, men duplikatrader blir ikke eliminert.

Syntaksen er som følger:
 SELECT felt1, felt2, . felt_n
 FROM tables
 UNION
 SELECT felt1, felt2, . felt_n
 FROM tables;

SQL
Lagret prosedyre

En lagret prosedyre (engelsk: stored procedure) er en navngitt følge av kommandoer, som regel SQL, som tidligere har blitt kompilert og lagret i databaseserveren. Slike prosedyrer kan utføres av klientapplikasjoner som om de skulle være en egen kommando.

Lagrete prosedyrer bidrar til å øke sikkerheten i et databasesystem. Fordi en klientapplikasjon som regel ikke lenger trenger rettigheter for direkte SQL-kommandoer, har en angriper ingen muligheter til å manipulere databasen direkte, for eksempel med SQL-injeksjon.

Databaser
SQL
Vegard Braaten

Vegard Båtnes Braaten (født 30. juni 1987) er en norsk fotballspiller som spiller spiss for Alta. Han har tidligere spilt for Nordreisa, Lyngen/Karnes, Alta, Tromsø IL, Bodø/Glimt og Levanger. I juni 2010 skrev han under for Lokeren. Før 2011 skrev han under en utlånsavtale med Alta. Etter 2011-sesongen signerte han en treårskontrakt med Bodø/Glimt fra 2012. Den 31. mars 2014 ble han lånt ut til Alta ut sesongen.

Braaten spilte for Nordreisa før han ankom Tromsø sammen med sin tvillingbror Thomas Braaten.

Referanser

Eksterne lenker 
 

Norske fotballspillere
Fotballspillere for Levanger FK
Fotballspillere for Tromsø IL
Fotballspillere for Alta IF
Fotballspillere for K.S.C. Lokeren Oost-Vlaanderen
Fotballspillere for FK Bodø/Glimt
Norske fotballspillere i Belgia
Norske tvillinger
Personer fra Nordreisa kommune
Jo Nymo Matland

Jo Nymo Matland (født 21. april 1987) er en norsk tidligere fotballspiller.

Matland startet sin karriere i Tromsø IL. Etter en tid i Tromsø forlot han klubben til fordel for Tromsdalen UIL. Matland ble i Tromsdalen til laget rykket ned i 2010, da han reiste til Sarpsborg 08. Han ble imidtlertid bare et halvt år i Sarpsborg før han forlot klubben til fordel for Ålesund. I 2002 var han blant de tolv fotballtalentene som fikk vist seg frem i Proffdrømmen på TV3. Matland har også en god frisparkfot, noe han viste i både Tromsdalen og Sarpsborg

I begynnelsen av desember 2015 meldte Nymo Matland overgang til den belgiske klubben Royal Antwerp FC, hvor han skrev under på en toårskontrakt.

I mars 2022 ble det kjent at Matland var ansatt som speider for Tromsø IL.

Referanser

Eksterne lenker 
 
 Matland klar for 08 – Sarpsborg Arbeiderblad, 19/11-2010
 Matland skrev under - aafk.no 21/07-2011
 Matlands sjumilssteg – Sunnmørsposten 17/08-2011

Norske fotballspillere
Fotballspillere for Tromsø IL
Fotballspillere for Tromsdalen UIL
Fotballspillere for Sarpsborg 08 FF
Fotballspillere for Aalesunds FK
Fotballspillere for Royal Antwerp FC
Fotballspillere for HamKam
Norske fotballspillere i Belgia
Norgesmestere i fotball
Personer fra Tromsø kommune
Thomas Braaten

Thomas Båtnes Braaten (født 30. juni 1987 i Nordreisa) er en norsk fotballspiller som spiller for Idrettsforeningen Fløya.

Braathen spilte på Nordreisa før han ankom Tromsø IL sammen med sin tvillingbror Vegard Braaten. Høsten 2011 skrev han under en toårskontrakt med Bodø/Glimt med virkning fra 2012.

Referanser

Eksterne lenker 
 
 Altomfotball.no – Spillerprofilen til Thomas Braaten

Norske fotballspillere
Fotballspillere for Tromsø IL
Fotballspillere for Alta IF
Fotballspillere for FK Bodø/Glimt
Fotballspillere for Ullensaker/Kisa IL
Personer fra Nordreisa kommune
Norske tvillinger
Fødsler i 1987
Øvre Saltdal kirke

Øvre Saltdal kirke er en langkirke fra 1938 i Saltdal kommune, Salten prosti i Nordland fylke.

Kirken har 300 plasser. Arkitekt for kirken var	Andreas W. Nygaard.

Litteratur

Eksterne lenker 
 
 

Kirker i Saltdal
Kirker i Salten prosti
Kulturminner i Saltdal
Norske kirker fra 1938
Røsvik kirke

Røsvik kirke er en langkirke fra 1883 i Røsvik i Sørfold kommune og sogn i Salten prosti, Nordland fylke.

Byggverket er i tre og har 600 plasser.

Eksterne lenker 
 
 

Kirker i Sørfold
Kirker i Salten prosti
Kulturminner i Sørfold
Norske kirker fra 1883
Ramsund kapell

Ramsund kapell er en arbeidskirke fra 1964 i Tjeldsund kommune, Troms og Finnmark fylke.

Byggverket er i stein og tre, og har 250 plasser.

Kapellet ble gjenreist etter brann i 1970.

Eksterne lenker 
 

Kirker i Tjeldsund
Kirker i Trondenes prosti
Kulturminner i Tjeldsund
Norske kirker fra 1964
Tjeldsund kirke

Tjeldsund kirke er en langkirke fra 1863 i Tjeldsund kommune, Troms og Finnmark fylke. Kirka ligger på Kjerkneset ved Hol. Den er i tømmer og har 420 plasser.

Eksterne lenker 
 
 

Kirker i Tjeldsund
Kirker i Trondenes prosti
Kulturminner i Tjeldsund
Religiøse byggverk fra 1863
1863 i Norge
Langkirker i Nord-Hålogaland bispedømme
Jérémie Aliadière

Jérémie Aliadière (født 30. mars 1983) er en fransk tidligere fotballspiller. Før han signerte for Middlesbrough hadde han låneopphold i West Ham, Wolverhampton og Celtic.

Han bruker mye tid ved sin vingård som ligger i hjembyen hans Rambouillet.

Eksterne lenker 
 

Franske fotballspillere
Fotballspillere for Arsenal FC
Fotballspillere for Celtic FC
Fotballspillere for West Ham United FC
Fotballspillere for Wolverhampton Wanderers FC
Fotballspillere for Middlesbrough FC
Fotballspillere for FC Lorient
Personer fra Rambouillet
Fødsler i 1983
Torstein Høverstad

For oversetteren, se Torstein Bugge Høverstad

Torstein Høverstad (født 1. april 1880 i Vang i Valdres, død 25. juni 1959) var en norsk pedagog, lærerutdanner, skolehistoriker og statsstipendiat.

Høverstad var bondesønn fra Valdres. Han fullførte Hamar lærerskole i 1901, var lærer ved Akershus amtsskole 1902-07, tok artium 1906, var lærer på Aars og Voss skole i Oslo 1907-09 og ved Notodden lærerskole 1909-1915. Han ble cand.philol. 1914, var overlærer ved Kristiansand katedralskole 1915-1918, ble dr.philos. 1918 med første bind av sin Norsk skulesoga, og arbeider 1922-1927 ved Levanger lærerskole, hvoretter han ble statsstipendiat i full stilling. Han var far til krigsflygeren Gunnar Høverstad.

Han ble fra ca. 1910 opptatt av idéen om å etablere en norsk lærerhøgskole, og arbeidet fra 1916 til 1922 aktivt for denne idéen, vis-à-vis både regjeringen og Stortinget. Han deltok i en utredningskomité om spørsmålet fra 1920-21, og drev selv et høgskolekurs på Bondi i Asker det samme året. Da Norges lærerhøiskole ble opprettet i Trondheim i 1922 var Høverstad innstilt til et dosentur i historie av flertallet i den sakkyndige komiteen. Departementet valgte imidlertid å følge komiteens mindretall, og utnevnte Arne Bergsgård fremfor Høverstad.

Høverstad ble statsstipendiat i flere omganger, først fikk han fra 1915 et årlig stipendbeløp for sine skolehistoriske studier, og fra 1927 var han stipendiat i full stilling. Han var utgiver og redaktør av Norsk pedagogisk tidsskrift fra 1917. 

Halvdan Koht skriver om Høverstad at «Han har vært en omstridt personlighet, men en uomtvistelig arbeidskraft.»

 Litteratur 
 Halvdan Koht.  «Torstein Høverstad». I: Norsk biografisk leksikon, 1. utg.

 Norsk skulesoga. 1. Det store interregnum 1739-1827. Steenske forlag, 1918
 Norsk skulesoga . 2 Frå einvelde til folkestyre 1814-1842. Steenske forlag, 1930
 Ein norsk lærarhøgskule : Historisk utsyn og program. Kristiania, 1919
 Uppseding og uppsedarar. Steenske forlag, 1920
 Ole Vig. Trondheim, 1924
 Norrøn livskunst. Oslo, 1941. Ny utgave 1957
 Ole Vig : Ein norrøn uppsedar : Manns vyrdnad er manns varnad''. Hamar, 1953
 Sambok

Norske pedagoger
Statsstipendiater
Personer fra Vang kommune i Oppland
Fødsler i 1880
Dødsfall i 1959
Borge kirke (Nordland)

Borge kirke ligger på Borg i Vestvågøy kommune i Nordland. Kirka er ei kvadratisk kirke bygd i betong i 1986. Den ble innviet 31. mai 1987 og har 350 plasser. Arkitekt for kirka var Knut Gjernes.

Dagens kirke er minst den sjette som har stått i Borge. Borge kirke er første gang nevnt i skriftlige kilder i et dokument fra 1335. Ei kirke på Borge ble bygd i 1798, ombygd i 1877 og brant ned i 1896. Ei ny kirke ble innviet i 1898. Denne kirka brant ned 14. februar 1983. Da den nye kirken ble bygget var arkitekturen omstritt lokalt. Kritikerne hevdet at det så ikke ut som en tradisjonell kirke og den ble omtalt som «hoppbakken». Kritikken gikk imidlertid fort over og det er i dag en populær kirke. 

Brannen i kirken fra 1898 ble oppdaget midt på dagen 14. februar 1983. Den ble raskt overtent og var ikke mulig å redde, selv om brannvesenet var raskt på stedet. Sokneprest Bjørn Mathiassen hadde prøvd å ta seg inn i kirken for å redde verdier, men tykk røyk hindret han. Røykdykkere fra brannvesenet fikk imidlertid reddet ut altersølvet, døpefonten, brudestolene, bilder, bøker, de liturgiske klærne, lysekroner og tavla over de falne under krigen. Frem til ny kirke sto ferdig fire år senere, ble Buksnes kirke på Gravdal brukt.

Andre kirker i Vestvågøy
Buksnes kirke
Hol kirke
Knutstad kapell
Stamsund kirke
Steine kapell (1854-1905)
Valberg kirke

Referanser

Kilder
Den norske kirke i Vestvågøy
 
 

Kirker i Vestvågøy
Kirker i Lofoten prosti
Norske kirker fra 1986
Kulturminner i Vestvågøy
Kirkebranner i Norge
Alma (fornavn)

Alma er et kvinnenavn som trolig kommer fra den feminine formen av det latinske adjektivet almus som betyr «nærende», «god», «velgjørende», eller «velsignelsesrik». Navnet kan også komme av det spanske ordet alma som betyr «sjel».

Navnet ble i romertiden brukt som tilnavn på gudinner, i betydningen «velgjørende». Alma mater, «nærende mor», er en betegnelse for et universitet.

Alma er også brukt som mannsnavn, men svært sjeldent.

Navnedag er 12. februar i Estland, 25. februar i Latvia, 28. mai i Finland og 8. september i Norge og Sverige.

Utbredelse
Navnet Alma er kjent i Sverige fra 1724, og i Norge fra 1800-tallet. I Norge var navnet mest populært på slutten av 1800-tallet. I Sverige var navnet mest brukt rundt år 1900 og igjen fra 2000. I engelsktalende land ble navnet populært etter slaget ved Alma i 1854 under Krimkrigen, hvor Frankrike og Storbritannia vant over Russland.

Alma har navnedag 12. februar i Estland, 25. februar i Latvia, 28. mai i Finland og 8. september i Norge og Sverige.

Alma er i dag et vanlig navn blant annet i mange nordiske land.

|}

Kjente personer med navnet
 Alma Lund (1854–1932), norsk operasanger og skuespiller
 Alma Bodén (1859–1947), svensk operasanger og skuespiller
 Alma Mahler (1879–1964), østerriksk komponist og kunstner
 Alma Halse (1907–1969), norsk predikant og barnehjemstifter
 Alma Cogan (1932–1966), britisk sanger
 Solveig-Alma Halaas Lyster (1946–), norsk pedagogikk-professor og forsker
 Alma Hasanic (f. 1989-), håndballspiller

Alma som mannsnavn
 Alma Richards (1890–1963), amerikansk friidrettsutøver

Se også
 Andre betydninger av Alma

Referanser

Eksterne lenker 
 

Kvinnenavn
Navn med latinsk opprinnelse
Hol kirke

Flere kirker i Norge kalles Hol kirke:

 Hol kirke (Vestvågøy) – Vestvågøy kommune, Nordland
 Hol kirke (Buskerud) – Hagafoss, Hol kommune, Buskerud
 Hol gamle kirke – Hol, Hol kommune, Buskerud
Vevelstad kirke

Vevelstad kirke er en langkirke i laftet tømmer med bordkledning, med første byggetrinn fra 1796 i Vevelstad kommune, Nordland fylke. Den opprinnelige kirken var en gave til Soknet fra to av bygdas rike menn. Altertavle er fra 1796, og er utført av italieneren Joseph Pisani.  Kirken ble påbygd både i høyde og lengde i  1871 og fikk da sitt nåværende utseende både innvendig og utvendig. Samtidig ble svært mye av det gamle inventaret solgt eller på annen måte forsvant.  Det nye inventaret, benker,  Tårnet og kirkeklokkene er fra 1871.  Den gamle klokken henger i dag på en privat gård i Lofoten.   Siste restaurering skjedde i 1981 hvor kirken gjennomgikk en omfattende restaurering hvor blant annet fargene innvendig be brakt tilbake til slik man mener kirken sto frem etter påbygging i 1871.

Byggverket er i tømmer og kirken har 250 sitteplasser.

Litteratur

Eksterne lenker 
 
 

Kirker i Vevelstad
Kirker i Sør-Helgeland prosti
Kulturminner i Vevelstad
Religiøse byggverk fra 1796
1796 i Norge
Minde Chokoladefabrik

Minde Chokoladefabrik ble etablert i Bergen i 1898 av Anton Minde og broren Hjalmar. Den første fabrikken lå i Starvhusgaten, men da den ble for liten, ble det bygget ny fabrikk i Nygårdsgaten. Den gamle ble brukt til lager. Etter bybrannen i Bergen i 1916, hvor lageret i Starvhusgaten brant ned, bygget man så ny fabrikk i Lars Hillesgate. Den var på fire etasjer med et areal på 1326 kvadratmeter. 

Det var lokale kvinner som stod for produksjonen av sjokolade, men oppskriftene kom fra konditorer som ble hentet inn fra Sveits og Tyskland. Oppskriftene var bedriftshemmeligheter og ble ikke skrevet ned. 

Etter Anton Mindes død var fabrikken eid av Behrensfamilien, så av B. Friele & sønner og Rieber & Søn. I 2000 ble fabrikken overtatt av Brynild Gruppen AS i Fredrikstad.

Den 30. november 2010 ble fabrikken i Bergen lagt ned og produksjonen flyttet til Fredrikstad.

Produkter
Fra nåværende sortiment (2010):
Minde Sjokolade Smågodt 400 gram, pose
Minde Sjokolade Jubileum 400 gram, pose
Minde Sjokolade Sjokoknaz 350 gram, pose
Minde Sjokolade Risbrød 400 gram, pose
Minde Sjokolade Banan 200 gram, pose
Minde Sjokolade Sjokoris 175 gram, plate
Minde Sjokolade Sjokocrisp 175 gram, plate

Utgått av sortiment:
Minde Bit for Bit
Minde Risbrød
Minde Melkesjokolade
Minde Knaz maiscrisp
Minde Knaz nøttecrisp
Minde Marsipanbrød
Minde Juvelpletter
Minde Mokka
Minde Blokk

Kilder
Med Minde sjokoladefabrikk i 100 år 1898-1998, publisert hefte, Bergen Off.bibliotek, av Dag Johan Beek
Brynild Gruppen AS

Referanser

Eksterne lenker
 Minde sjokolades nettsted
 Historikk om Minde sjokolade
 Bergen byleksikon på nett, om Minde Sjokolade AS
 Minde/Brynild fabrikker

Selskaper etablert i 1898
Norske næringsmiddelprodusenter
Næringsliv i Bergen
Sjokoladeprodusenter
1898 i Norge
Follebu kirke

Follebu kirke er en kirke fra 1260 i Gausdal kommune, Innlandet fylke.

Byggverket er en murkirke av stein og har 140 plasser.
Rektangelformet gotisk steinkirke bygd 1260-1300. Altertavle og prekestol med rike akantusdekorasjoner utført av Eistein Kjørn.

Adkomst til stedet er via Fv341 og Fv318.

Det er kirkegård ved kirken.

Litteratur

Referanser

Eksterne lenker 
 
 Gausdal kirkelige fellesråd
  Kirker i Norge (Kirchen in Norwegen)
 

Kirker i Gausdal
Kirker i Sør-Gudbrandsdal prosti
Kulturminner i Gausdal
Norske middelalderkirker i stein
Religiøse byggverk fra 1200-tallet
Langkirker i Hamar bispedømme
Werner Olsen
1200-tallet i Norge
Vestre Gausdal kirke

Vestre Gausdal kirke (Nykirken) er en laftet korskirke i Gausdal kommune, Innlandet fylke. Den ble oppført i 1781 og innviet i 1784. Kirken erstattet trolig en tømmerkirke fra 1665 som i sin tur hadde erstattet Bødalen stavkirke. Samtidig ble kirkestedet ble flyttet til Forset lenger nede i dalen. Den laftede Bødalskirken fra 1665 ble trolig nedlagt i årene omkring dette. Det later imidlertid til at den ikke ble revet umiddelbart. Ifølge lokale tradisjoner skal den har vært i bruk blant annet som forsamlingslokale en hundre års tid etterpå. 

Kirken har ca. 400 plasser. I Kirken er en figur av Madonna med barnet samt en bispefigur, begge fra middelalderen.

Det er kirkegård ved kirken.

Referanser

Litteratur

Eksterne lenker 
 
 Gausdal kirkelige fellesråd
 

Kirker i Gausdal
Kirker i Sør-Gudbrandsdal prosti
Kulturminner i Gausdal
Norske kirker fra 1784
Korskirker i Norge
Kirker med prekestolalter
Biri kirke

Biri kirke er en korskirke fra 1777 i Gjøvik kommune, Innlandet fylke.

Byggverket er i tømmer og har 450 plasser. Kirken har inventar med akantus og er den eldste kirken i Gjøvik kommune. Kirken gjennomgikk en omfattende restaurering i 2007 etter at det ble oppdaget store råteskader. Samme år ble kirken malt.

I 1999 tok Lions-klubben på Biri initiativ til å bygge et bårehus ved kirken, og dette driftes av Gjøvik kirkelige fellesråd.

Kirkegården 
Biri kirkegård er en kirkegård på 28 dekar, hvorav 4,5 dekar enda ikke er ferdig utbygd. Det er 3270 graver, hvorav 1100 er ledige. På den ikke utbygde delen av kirkegården er det en reserve på om lag 400 graver. På kirkegården ligger blant annet en av de 112 Eidsvold-mennene, Anders Lysgaard og tidligere stortingsrepresentant Gunnar Kalrasten.

Krigsgravene på Biri med fem engelske og en norsk soldat fra den andre verdenskrig, som alle ble drept på Biri av tyskerne 20. april 1940, ligger også på Biri kirkegård.

Den gamle kirkegården rundt Biri kirke er fredet og ble brukt fra 1891 til 1942.

Prestene i Biri menighet 

2012 - d.d. – Hanne Moesgaard Skjesol

1992 - 2012 – Knut Yngvar Sønstegaard

1987 - 1992 – Arne Wilther

1979 - 1987 – Øyvind Hartberg

1973 - 1979 – Reidar Nilsen

1962 - 1973 – Hans Ihlen Nistad

1947 - 1962 – Jørgen Overå

1929 - 1946 – Sigvald Krohn

1921 - 1928 – Edvard Olai Arstein

1909 - 1921 – Hans Wråmann Domås

Se også 
Biri-madonnaen

Litteratur

Eksterne lenker 
 
 Biri menighet
 

Kirker i Gjøvik
Kirker i Toten prosti
Norske kirker fra 1777
Kulturminner i Gjøvik
Korskirker i Norge
Amund Nilsen Gloppe
Valgkirker i 1814
Hol (Tjeldsund)

Hol er ei bygd og kommunesenteret i Tjeldsund kommune i Nordland, og ligger nord på Tjeldøya.

Bygda ligger sentralt i kommunen, mellom de to største tettstedene i kommunen, Ramsund på fastlandsiden og Kongsvik på Hinnøysiden. Kommuneadministrasjonen er den største arbeidsgiveren på Hol, men bygda har også landbruk ved siden av noen private firma. På Hol ligger Tjeldsund kirke fra 1863.

Mellom Hov, like ved Hol, og Smiberget ved Sæter på Hinnøysiden er det båtforbindelse.

Lensmann Jakob Andersen (1606–1680 på Hol), som var gift med Maren Svendsdatter (1610 på Sand – 1697 på Hol), drev gårdene Hol og Sand i Tjeldsund. Han kom til Hol før 1652. De fikk en meget stor etterslekt, og mange i distriktet er etterkommere av dette ekteparet.

Referanser 

Bosetninger i Tjeldsund
Mikkel Isak Eira

Mikkel Isak Johansen Eira (født 11. juli 1968 i Kautokeino) er en norsk reineier og lokalpolitiker. Han ble rikskjent i 2007 etter at han deltok og vant fjerde sesong av realityserien Farmen. I 2013 deltok han i Robinsonekspedisjonen.

Eira var med i fjerde sesong av Farmen, som gikk på TV 2 i 2007. Han slo Astrid K. Mjøsund i den siste og avgjørende konkurransen. I 2013 var han deltaker i TV3s realityserie Robinsonekspedisjonen, men gikk ut forholdsvis tidlig. I 2008 var han forgrunnsfigur i dokumentarserien Rein lykke, som gikk på NRK. I tillegg deltok han som kjentmann i den svensknorske naturdokumentaren Jakten på storrödingen, som ble vist på TV 2 samme år.

Eira har også hatt et politisk engasjement: I 2008 ble han valgt til ny president i samenes fotballforbund. I 2011 ble han innvalgt som førstekandidat for Høyre i Kautokeino kommunestyre. Han var 2. nestleder i Finnmark Høyre fra 2012 til 2014.

Referanser 

Personer fra Kautokeino kommune
Robinsonekspedisjon-deltagere
Farmen-deltakere
Samer
Lokalpolitikere i Kautokeino
Seegård kirke (1781)

Seegård kirke var en korskirke fra 1781 i det som nå er Gjøvik kommune, Innlandet fylke. Den første kirken brant ned 27. mars 1994. I 1997, etter 3 års bygging sto en ny kirke ferdig.

Den gamle kirken var i tømmer og hadde 235 plasser.

Eksterne lenker 
 
 Rolf Steinar Bergli: Seegård kirke

Kirker i Gjøvik
Religiøse byggverk fra 1781
1781 i Norge
Amund Nilsen Gloppe
Kulturminner i Gjøvik
Tidligere kirker i Innlandet
Kirkebranner i Norge